Iулъхьэм пэщIэтыну къыхураджэ
«Коррупцэм текIуэфыр цIыхухэращ» фIэщыгъэм щIэт зэIущIэ «Мэшыкъуэ-2016» щIалэгъуалэ зэхыхьэм хэтхэм ядригъэкIуэкIащ Урысейпсо цIыхубэ фронтым и лIыкIуэ, «За честные закупки» проектыр Ставрополь крайм къыщызэзыгъэпэщ Гридин Алексей.
НыбжьыщIэхэр проектым щыгъуазэ ищIа иужь-кIэ, я ехъулIэныгъэхэми ар къытеувыIащ. Къапщтэмэ, 2015 гъэм и фокIадэ мазэм ирагъэжьа мы Iуэхур къэ-рал ахъшэр гъэпцIагъэкIэ зэрызэкIэщIаупщIэ Iэмалхэр къыщIэгъэщыным, къулыкъу зыIыгъхэр мылъкум щысхьу, хуэсакъыу егъэсэным хуэунэтIащ.
Илъэс иримыкъу пIалъэм проектым зэригъэпэща цIыхубэ кIэлъыплъакIуэхэм (минитхум ноблагъэ) Iэмал зэмылIэужьыгъуэхэр къа-гъэсэбэпкIэрэ коррупцэм йобэн. Абыхэм я фIыгъэкIэ Урысейпсо цIыхубэ фронтым хэтхэм сом мелард зыбжа- нэ къэралым хуахъумащ.
Проектым фIагъыу къишахэм ящыщщ къэрал къулыкъу зезыхьэхэм къащэху хъуну автомобил- хэм я уасэр зэраубзыхуар, нэгъуэщI Iуэхугъуэхэм трагъэкIуадэ хъуну ахъшэр пыухыкIауэ зэрагъэувар.
— «За честные закупки» проектым ипкъ иткIэ къэ-рал аппаратым хэтхэм дакIэлъыплъыну IэмалыфI диIэщ. Мыхьэнэшхуэ зиIэ а Iуэхум псори фыхэтыну фыкъыхузоджэ,» — захуигъэзащ къызэхуэсахэм Гридин Алексей.
«Мэшыкъуэ-2016» щIалэгъуалэ зэхыхьэм
и пресс-IуэхущIапIэ.
